Asiyesikia la mkuu huvunjika guu

ASIYESIKIA LA MKUU HUVUNJIKA GUU 
Methali hii humaanisha kuwa asiyesikia lawavyele wake basi huenda akapata matokeo yake baadaye. Amina alikuwa msichana pekee katika familia ya bi Asili na bwana Almasi. Amina alilelewa maisha mazuri na wazazi wake. Amina aliumbwa akaumbika, kiuno chake kilikuwa cha nyigu, shingo ya upanga na miguu yake ni kama cherehani. Amina alikuwa mwenye kusaidia wazazi wake. Aliwatii wazazi na hata majirani. Alikuwa msichana mwenye kusifika mtaa kote. 
Amina alisomea shule ya msingi na alikuwa mwenye kutia bidii kila mara yeye huwa kichwa. Walimu na wanafunzi wenzake walimpenda sana kwa bidii zake na kutii kwake. Anapoingia darasani yeye hunyamaza mwalimu asipokuwa darasani. Bi Asili na bwana Almasi walikuwa wenye kumzawadi mwanao anapopita mtihani. 
Msichana huyu alimaliza mtihani wake wa kitaifa na matokeo yalipotoka Amina alikuwa akiongoza na alama mia nne na hamsini. Familia ya bwana Almasi walifurahi kupindukia pamoja na wakubwa kutoka maeneo mbalimbali. Mwalimu mkuu aliamua kumlipia karo kutoka kidato cha kwanza hadi kwa nne. 
Amina alijiunga na shule ya upili. Muda si muda walifanya mtihani wa kufunga shule naye alizoa alama ya A. Kadri siku zinavyosonga, Amina alianza kudidimia katika masomo. Walimu walitaka kujua sababu ananguka mtihani hakuwa na jibu lolote. Amina alianza kutotii walimu na hata wanafunzi wenzake. Mwalimu wake wa darasa aliamua kumuita kuwaita wazazi wake. 
Amina aliitwa na kuulizwa maswali na papo hapo Amina alitoka nje ya ofisi. 
Wazazi waliamua kurudi nyumbani. Amina alipofunga shule alirudi nyumbani na muda si muda shule zilifunguliwa na aliamua kuwambia wazazi wake kuwa hatarudi shule tena. Wazazi wak? walimpa faida ya masomo lakini Amina alitia nta kwenye masikio yake. Wazazi walingangana lakini wapi, hawakufua dafu. 
Amina aliamua kwenda kazini. Wazazi wake walibaki tu kuangalia wasiwe na la kufanya. Baada ya miezi tatu hivi Amina alirudi nyumbani akiwa amekonda na kukondeana. Wazazi wake waliamua kumpeleka hospitalini. Alipofanyiwa vipimo alipatikana akiwa na ukimwi na daktari alisema ameshafika mwisho. Waliamua kurudi nyumbani. Amina alijuta sana na hapo ndipo alipojua kuwa majuto ni mjukuu huja baada ya kitendo.
Baada ya wiki moja, Amina aliaga dunia na familia iliomboleza na hapo ndipo wengi wetu walijiwa kuwa asiyesikia la mkuu huvunjika guu. Hii imetolewa kwa wale wasiotii wavyele wao.